novembre de 2019 – EL BLOG DE LA UEC\nUNA TUTORIA DIVERTIDA A LA UEC!\nFeia temps que no teníem a Tutoria unes activitats tan divertides i entretingudes: fer el nostre Mandala. La nostra tutora, la Nines, ens ha explicat que els mandales van sorgir a l’Índia i que en sànscrit vol dir cercle. Ens ha explicat que és un art mil·lenari permet arribar a la meditació i a la concentració a través d’un simple dibuix i que estimula la nostra creativitat.\nEns ha dit també que moltes persones utilitzen els mandales per les seves virtuts terapèutiques, que permeten recobrar l’equilibri, el coneixement d’un mateix i la calma interna que tanta falta ens fa moltes vegades.\nPodem constatar que fer els nostres mandales ens ha deixat relaxats i tranquils, però, sobre tot, orgullosos de la feina feta.\nUs en pengem un exemple!\nPosted on 27/11/2019 Categories ActivitatsLeave a comment on UNA TUTORIA DIVERTIDA A LA UEC!\nVISITA A L’ESPAI JOVE DE CALONGE\nAquest dimarts 26 de novembre, vam visitar l’Espai Jove, que és la seu de les entitats juvenils. Albert Fort, tècnic de joventut de l’Ajuntament de Calonge, ens va fer de guia i ens va explicar moltes coses d’aquest lloc:\nÉs un equipament municipal juvenil de referència i un centre de trobada per a adolescents i joves de 14 a 35 anys.\nL’Espai Jove és l’equipament dinamitzador de totes les polítiques juvenils del municipi i a la sala de la planta baixa és on es desenvolupen les activitats: futbolí, taula de ping-pong, bàdminton, la televisió, ordinadors i jocs de taula.\nEspai Jove col·labora sempre amb taules, cadires i pissarra per fer tallers, xerrades, reunions, cursos, deures, treballs, etc.\nSaber que si guanyes algun torneig dels que Espai Jove organitza, pots guanyar una sortida a Port Aventura!\nUna de les coses que ens ha explicat l’Albert i que mes ens ha impressionat ha estat saber que s’hi organitzen les Batalles dels Galls, que consisteix en rapejar improvisant… qui rima i improvisa millor….guanya!\nUs deixem amb algunes fotos de la nostra visita.\nPosted on 27/11/2019 27/11/2019 Categories ActivitatsLeave a comment on VISITA A L’ESPAI JOVE DE CALONGE\nLA SETMANA DE LA CIÈNCIA: QUINA PASSADA!\nQue la ciència pot ser divertida ho hem descobert en visitar la Setmana de la ciència del nostre institut. Us expliquem alguns dels experiments ( els que més ens van impressionar) que ens van ensenyar els alumnes de primer de batxillerat:\nOUS SALTADORS QUE NO ES TRENQUEN\nPer aquest truc ens van explicar que n’hi havia prou amb un ou, vinagre i molta paciència. Tan sols cal deixar submergit l’ou en vinagre (totalment cobert) durant 48 hores. En treure’l, l’ou ja havia canviat la seva composició i botava com una autèntica bola saltarina!\nVAN FER VOLAR UN COET!\nGràcies a la reacció química entre un àcid (l’àcid acètic del vinagre) i una base (el bicarbonat) i amb una mica d’imaginació van aconseguir l’energia necessària per a propulsar un coet, que, efectivament va sortir disparat tan de pressa, que no vam poder ni fer la foto del moment precís en què s’enlairava!\nPASTA DE DENTS D’ELEFANT!\nAquest experiment el vam veure en directe: En una proveta hi van abocar uns 20-30ml d’ aigua oxigenada. Tot seguit unes gotes de sabó i força colorant i una culleradeta de iodur de Potasi. Més tard hi van afegir el llevat, el qual va fer que l’ escuma fos molt espectacular i sorprenent, perquè l’ oxigen va sortir en forma d’ escuma espessa. Impressionant!\nCom a mostra us pengem algunes fotografies dels diversos experiments que ens van mostrar!\nPosted on 20/11/2019 20/11/2019 Categories ActivitatsLeave a comment on LA SETMANA DE LA CIÈNCIA: QUINA PASSADA!\nPASSEJAR PER PALAMÓS AMB CADIRA DE RODES…TOTA UNA EXPERIÈNCIA\nAquí, a la UEC, no parem de fer coses!\nAquesta setmana hem anat a Palamós a la residència Gent Gran. Allà ens han cedit per unes hores una cadira de rodes per a cadascun i hem sortit als carrers de Palamós amb elles.\nDiuen que si et vols posar a la pell dels altres has de caminar amb les seves sabates. Nosaltres ens hem posat a la pell dels que no poden caminar fent servir la seva eina principal: la cadira.\nI, tristament, hem constatat coses que no ens han agradat gens ni mica:\n– Les voreres no són adequades, són massa altes.\n– Moltes voreres estan inclinades, la qual cosa fa que la cadira de rodes es desviï.\n– Les pujades són massa altes.\n– Volíem prendre un refresc a un bar…i no vam poder entrar: un escaló a l’entrada no ho va fer possible!\n– Vam constatar que anar amb cadira de rodes és cansat!! Encara avui ens fan mal els braços de tan empènyer!\n– Finalment, vam notar que la gent et mira molt, de vegades descaradament, però s’aparta amablement per cedir-te el pas.\nAnècdota!! Gairebé atropellen en Sergi perquè es va posar nerviós i no se’n recordava com frenar!\nNo cal dir que, des de la UEC, hem enviat una carta al senyor alcalde de Palamós fent-li saber tots aquests inconvenients amb l’esperança que hi posi remei.\nPosted on 13/11/2019 13/11/2019 Categories ActivitatsLeave a comment on PASSEJAR PER PALAMÓS AMB CADIRA DE RODES…TOTA UNA EXPERIÈNCIA\nIZAN: PRÀCTIQUES A L’EMPRESA\nDESMUNTANT MOTOS M’ENTRETINC I M’HO PASSO BÉ!\nDes del mes d’octubre que faig pràctiques en una petita empresa anomenada MOTOS TENA, a Calonge. La meva feina és muntar i desmuntar peces de diferents tipus de motos, bicicletes i vehicles diversos de dues rodes.\nPuc afirmar que estic aprenent molt, ja conec el nom de totes les peces que formen una moto i també les diverses eines que hem de fer servir. La majoria d’elles no les havia vist mai abans! En Jordi Tena i el seu pare m’ajuden i m’ensenyen amb molta paciència.\nEl que més m’agrada és poder muntar (més que desmuntar) motos, observar com estan fabricades, en quin estat de conservació es troben, veure què és el que es necessita per arreglar l’avaria… i no hi ha només un model!\nCap al taller que hi falta gent! Això és el que em dic cada dilluns i cada dijous quan, a les 9.00h., ben content, me’n vaig cap allà a treballar!\nPosted on 13/11/2019 13/11/2019 Categories ActivitatsLeave a comment on DESMUNTANT MOTOS\nPRÀCTIQUES A L’EMPRESA: A LA PLANXISTERIA CALONGE NO TINC TEMPS D’AVORRIR-ME!\nJa fa més o menys un mes que faig practiques a la Planxisteria Calonge. Allà, tot i que només hi vaig dos dies a la setmana, he après a treure la pintura de la carrosseria dels cotxes amb una pistola amb compressor. També he après a marcar amb cinta aïllant les parts del cotxe que no es vol pintar.\nUna de les coses que més m’agraden de la feina de planxista és la de muntar i desmuntar peces i després tornar-les a muntar.\nMolt curiosa i entretinguda és la manera que m’han ensenyat a treure els adhesius de la carrosseria: Es mullen amb una pistola d’aire calent, com un bufador, i el paper queda dissolt de seguida. Després, per treure la cola que queda, es treu amb dissolvent.\nAquesta feina m’agrada molt més que estar-me tantes hores assegut en una aula de l’institut. Aquí no paro quiet i no deixo de fer coses en cap moment: no hi ha temps per avorrir-se!\nM’estic plantejant la feina de planxista com la meva futura professió.\nDes d’aquí moltes gràcies als treballadors de la Planxisteria Calonge que m’ensenyen cada dia alguna cosa nova!\nPosted on 06/11/2019 Categories ActivitatsLeave a comment on PRÀCTIQUES A L’EMPRESA: A LA PLANXISTERIA CALONGE NO TINC TEMPS D’AVORRIR-ME!\nTREBALL D’INVESTIGACIÓ: LA HISTÒRIA DE SUPERACIÓ DE “EL LANGUI”\nHola bloguers i blogueres!\nSoc en Sergi i avui us explicaré que a la UEC hem fet un treball d’investigació. Hem indagat sobre la vida de El Langui, un actor i cantant espanyol.\nHem descobert que.\nEn realitat es diu Juan Manuel Montilla Macarrón i té 40 anys\nTé una deformació física degut a una lesió cerebral provocada per falta d’oxigen durant el part.\nTot i això va guanyar un premi Goya.\nÉs casat i té dos fills.\nA més a més d’actor, també canta HIP HOP i RAP.\nUna de les coses que m’ha impactat més d’ell és quan diu això:\n“Quan vaig veure que el meu somni de ser futbolista no s’anava a complir, vaig estar un parell d’anys sense res que em motivés. Per aquell temps, el rap estava arribant a Espanya. Al barri, els majors ho escoltaven al parc. Em va cridar l’atenció. Jo també podia rapejar i comunicar amb la música. I ser una altra vegada un més a la rotllana. El futbol era això, sentir-se útil, així que el rap va passar a fer la mateixa funció quan vaig veure que amb un llapis i un paper podia escriure rimes.”\nDe les seves cançons, la que més m’agrada és Trabajando en el barrio:\nFelicitats al Langui pel seu exemple de superació!\nPosted on 06/11/2019 06/11/2019 Categories ActivitatsLeave a comment on TREBALL D’INVESTIGACIÓ: LA HISTÒRIA DE SUPERACIÓ DE “EL LANGUI”


Refermant la metodologia: recursos per a un aprenentatge reflexiu i competencial | DIDACTIK\nL’estiu passat, i després de fer el rigorós examen de consciència del curs 2010-11 a través del meu portafoli docent, vaig començar a revisar les unitats didàctiques per a cada curs. Abans, però, vaig fer una repassada a qüestions teòriques per tal d’acotar millor els cursos del 2011-12 a l’enfocament educatiu que des de fa temps procuro aplicar a l’aula.\nAixí que vaig tornar a clicar a ARC, com he fet tantíssimes vegades aquests darrers anys. Aquesta és una web de la Unitat d’Educació Permanent que té com a objectiu orientar els docents de persones adultes cap a un aprenentatge i una formació competencials dels nostres alumnes. Per entendre’ns, l’objectiu és establir una base metodològica per a crear el que anomenen alumnes competents. I això significa -i cito textualment les paraules que apareixen a la web- que “ésser competent implica comprendre les situacions, reflexionar sobre allò que està passant i discernir sobre la millor acció a fer d’acord a la dimensió social de cada situació“.\nAixí, a ARC trobareu material teòric, metodològic i recursos que aprofundeixen en aquesta manera d’entendre la formació per a adults. I aquest aprofundiment és total, ja que hi ha reflexions relacionades que transcorren per tots els estadis del procés d’ensenyament-aprenentatge: des de la creació d’unitats didàctiques i cursos basats en competències bàsiques, fins al sistema d’avaluació, passant pel seguiment de l’aprenentatge dels alumnes, el treball de’establir un bon clima a l’aula o l’autonomia de l’aprenent, etc.\nA més, es poden trobar experiències docents, seqüències didàctiques (especialment per als cursos de GES) en les quals s’aplica aquesta metodologia; i veure vídeos o presentacions de conferències realitzades per Neus Sanmartí, Joan Tomàs Pujolà, Josep Vidal i Olga Esteve. La llàstima, però, és que la web sembla abandonada (els darrers links són del març del 2010). I és una llàstima perquè ha esdevingut en els darrers anys una font molt abundosa per a millorar la meva base metodològica. És per això estic en deute amb ARC, per tota la (in)formació obtinguda en aquesta web, especialment els articles relacionats amb la pràctica reflexiva, temàtica de la qual Olga Esteve n’és una experta.\nCrec que havia de reconèixer la vàlua d’aquesta web i de la gran tasca que s’ha fet. I espero que el seu abandonament no sigui etern. Seria una llàstima que no es continués actualitzant, ja que en el (sub)món de l’educació per a adults, descobrir ARC va esdevenir un revulsiu que apuntava a un concepte d’educació més proper, més real.\nPer això, i perquè no em descuidi, abans de començar el curs escolar, repasso alguns articles per continuar ben ferm en les meves creences metodològiques i en la meva construcció com a professor d’adults.\nTags:aprenentatge reflexiu, aprenentatge significatiu, CURS 2011-12, enfocament comunicatiu, formació, learning by doing, metodologia, portafoli


Reobre el primer gran hotel a Passeig de Gràcia amb més reserves de les esperades\nEl 25% dels clients a l'Hotel Royal són espanyols i el 75% estrangers, la majoria procedents de països propers\nEntrada de l'Hotel Royal, al Passeig de Gràcia, el primer dia de reobertura / ACN - Albert Cadanet\nRedacció 03/07/2020 7:55 pm\nEl sector hoteler de Barcelona torna a aixecar la persiana molt a poc a poc, a mesura que es van reobrint les fronteres. Aquest divendres ha obert el primer gran hotel a Passeig de Gràcia, l’Hotel Royal, amb una ocupació del 40% per aquest mes de juliol sobre un total de 124 habitacions. Segons el director general del grup hoteler, Àlex Puig, la situació és “més favorable de l’esperat”, però alhora apunta que el negoci viu encara moments “d’enorme incertesa”. Segons dades facilitades pel mateix establiment, el 25% de les reserves són de clients espanyols, mentre que el 75% restant corresponen a estrangers, la majoria procedents de països propers a l’Estat i des d’on es pot arribar en cotxe amb facilitat.\n“Estem parlant majoritàriament de visitants procedents de França, Bèlgica, Luxemburg, Suïssa i Itàlia“, ha explicat Puig. Per altra banda, el director general del grup hoteler també ha comentat que durant els últims dies la metodologia de reserves “ha canviat totalment”. “Ens hem d’oblidar de l’antelació; ara ens entren reserves d’avui per demà i això ens suposa un repte a nivell operatiu”, diu, tot i que també reconeix que se sent satisfet per l’arribada de nous clients.\nPromoció segmentada per targets\nDurant els mesos de confinament, l’Hotel Royal ha desenvolupat un projecte per oferir noves experiències als turistes i alhora reactivar l’economia de la ciutat. Sota el nom ‘Easy Life’, l’hotel ha posat en marxa una sèrie de campanyes destinades als diferents perfils d’usuaris que s’allotgen a l’hotel en col·laboració amb diverses marques de Barcelona.\nAquestes campanyes van destinades a parelles que han estat separades durant el confinament i que ara volen tornar a gaudir d’una escapada, a famílies que busquen ofertes culturals per descobrir la ciutat, a professionals que han exercit un treball essencial durant la quarantena, als majors de 60 anys, als ‘millenials’ i a aquells clients que viatgen per negoci.\nAssistència mèdica 24h\nDins el projecte ‘Easy Life’ també s’han inclòs una sèrie de mesures amb l’objectiu de garantir la seguretat de tots els hostes. En aquest sentit, l’Hotel Royal ha arribat a un acord amb l’hospital Quirónsalud per a donar servei d’assistència 24/7 a tots aquells clients que ho necessitin. Per altra banda, l’establiment ha definit nous protocols de desinfecció a totes les seves instal·lacions i ha entregat un kit de prevenció a cada visitant, que inclou una mascareta, guanys i gel hidroalcohòlic.\nFinalment, ha implantat un sistema per realitzar el ‘check in’ i el ‘check out’ mitjançant una aplicació mòbil i ha decidit que els esmorzars es faran de forma individual, sigui a la terrassa o al jardí de cada habitació.


La reforma laboral: Quelcom que no funciona però no es vol canviar (2) - JDA\nHomeBlogLaboralLa reforma laboral: Quelcom que no funciona però no es vol canviar (2)\nL’altre aspecte que probablement necesita d’una profunda reforma és el de la negociació col·lectiva. Espanya és una de les economies (com França), en les que la densitat sindical es més reduïda, si bé la cobertura de la negociació col·lectiva és de les mes elevades. D’aquesta forma, Espanya, té una de les més grans diferències entre el número de participants actius en la negociació i els que es veuen afectats per aquesta.\nL’inconvenient és que hi ha col·lectius de treballadors (temporals, parats, etc) i empreses (petites) que no estan suficientment representades en la negociació, per la qual cosa el resultat de la negociació masses vegades ignora les seves circumstàncies.\nEndemés, la possibilitat de despenjar-se del conveni sol ser tan restrictiva que ho fa pràcticament impossible (per exemple, increments del conveni de la construcció de Barcelona en anys de plena crisi: (2007) 4,2%, (2008) 3,5%, (2009) 3,5%.\nAquest disseny de negociació col·lectiva fa que els salaris a Espanya es caracteritzen per un excés de rigidesa que impossibilita el seu ajust en moments de crisi, perquè solen presentar nul·la sensibilitat a les condicions econòmiques i, en canvi, un elevat grau d’indiciació a la inf lació passada. Conseqüència d’això, la capacitat de les empreses espanyoles d’ajustar els seus costos és molt més reduïda que la que s’observa en altres països i no incorpora altres elements de correlació amb la productivitat. Això fa que s’observi a Espanya una de les correlacions mes reduïdes entre els augments de salaris reals i la productivitat total.\nDiferents països europeus han introduït reformes rellevants en els seus mercats de treball per millorar la seva competitivitat. Aquestes reformes han tendit a augmentar la flexibilitat de les empreses davant de situacions adverses, sense necessitat de recorrer a l’acomiadament o rescissió del contracte.\nAlemanya és el país que més profundament i globalment ha transformat la seva legislació laboral i el sistema de protecció social en els últims anys a través de les seves reformes Hartz, implementades entre 2003-2005. També Àustria dins l’any 2002 va implementar un interessant canvi a la legislatura del sistema de costos d’acomiadament. Les taxes d’atur en aquests països són moderades i en el cas austríac no arriba al 4%.\nSigui com sigui, no hi ha dubte que Espanya té un dels mercats de treball més rígids i això implica un greu problema: que més del 18% de la seva població activa estigui a l’atur i que les empreses no puguin afrontar els costos que implica ajustar el factor treball i hagin finalment d’endeutar-se considerablement o acudir al concurs de creditors.\nAqueste deures fa molts anys que els tenim pendents, però per l’especial paper que tenen els sindicats a Espanya han estat sempre ajornats o les reformes han estat tímides i no s’ha afrontat el problema des de l’arrel.\nAvui es donen circumstàncies especials: Els mercats financers ens estan requerint reformes serioses, petició a la que s’està sumant el Fons Monetari Internacional i la UE.\nLa Reforma laboral finalment s’ha portat a terme pel Govern amb la promulgació del Reial Decret 10/2010 de 16 de juny amb mesures urgents per la reforma del mercat de treball.\nEn l’exposició de motius del Reial Decret es manifesta que les mesures incloses en el mateix es dirigeixen a aconseguir tres objectius fonamentals: El primer, reduir la dualitat del nostre mercat laboral, impulsant l’ocupació estable i de qualitat en línea amb els requeriments d’un creixement més equilibrat i sostenible.\nEn segon lloc, reforçar els instruments de flexibilitat interna en el desenvolupament de les relacions laborals i, en particular, las mesures de reducció temporal de jornada, com un mecanismo que permeti el manteniment de l’ocupació durant situacions de crisi econòmica, reduint el recurs a les extincions de contractes i oferint mecanismos alternatius més sans que la contracció temporal per afavorir l’adaptabilitat de les empreses.\nI en tercer lloc, elevar les oportunitats de les persones empleades, amb particular atenció als joves, reordenant per això la política de bonificacions a la contractació indefinida per fer-la més eficient, fent més atractius per empreses i treballadors els contractes formatius i millorant els mecanismes d’ intermediació financera.\nCom es pot comprovar, excepte el diagnòstic de la dualitat del mercat, poc coincidim amb el decret en quins són realment els factors claus a reformar.


Víctor Martínez: "Sempre he estat molt tímid, l'únic lloc on trec el caràcter és al camp" | Ràdio Sabadell\nVíctor Martínez: "Sempre he estat molt tímid, l'únic lloc on trec el caràcter…\nVíctor ja ha vist porteria dos cops a Segona B en el que portem de temporada | Roger Benet\n28.11.2017 22:05 Adrián Arroyo\nVíctor Martínez: "Sempre he estat molt tímid, l'únic lloc on trec el caràcter és al camp"\n"Mai penses a llarg termini, de nen no m'ho podia imaginar, que acabaria a Segona B. Quan vaig entrar a la Damm ja va ser un salt, tot era diferent i comences a creure't que pots ser futbolista". Així comença la història de Víctor Martínez, una de les sensacions d'aquesta temporada al Centre d'Esports Sabadell. El mataroní es va formar especialment al Cirera, el club del seu barri, si bé va passar també per d'altres clubs com el Premià, el Mataró o el Calella. Un cop a juvenils, el conjunt cerveser el va fitxar, fent el primer gran salt de la seva carrera, tot i que l'experiència no va acabar massa bé. Va ser aleshores quan va aterrar per primer cop a Sabadell, a mitja temporada i per a acabar d'apuntalar un Juvenil A que aquella campanya va ascendir a Divisió d'Honor amb Ignasi Senabre al capdavant. Migcampista i tècnic van passar aquell estiu al filial, i tot i que al principi no va tenir massa protagonisme, a la llarga es va guanyar un lloc a l'onze habitual: "L'any passat em va servir de molt tot i acabar baixant. No és el mateix el futbol juvenil que l'amateur, t'has d'adaptar".\nDesprés d'any i mig vestint l'arlequinada, i amb el descens del Sabadell B a Primera Catalana, arriben els dubtes de si seguir o no. Molts companys de vestidor opten per sortir, però el migcampista maresmenc es queda: "Aquest estiu tenia alguna oferta i vaig pensar en marxar, però el club em va convèncer, no em va deixar marxar i em vaig acabar animant veient l'entrenador i els companys. Al final m'ha sortit bé, però mai se sap, podria haver sortit malament també". I la resta de la història és de sobres coneguda. Comença tenint alguns minuts en banda per l'allau de baixes amb la qual va arrencar la lliga Toni Seligrat, més tard es va fer un forat al mig del camp i fins i tot, davant la manca de davanter centre, en punta en camps com el del Saguntino o el Llagostera. De fet, Víctor ja ha fet dues dianes en la seva primera temporada al futbol de bronze. La de Morvedre, especial per ser la primera, tot i que es queda amb el 2-0 contra l'Alcoyano a casa: "Tenia ganes de marcar a la Nova Creu Alta i sempre li deia al meu pare que si ho feia, ho celebraria amb l'afició perquè m'agraden els seguidors arlequinats, és una afició diferent a les que conec, fins i tot les de Primera, sempre ens estan animant. Després ja vaig abraçar Felipe, que m'havia deixat tot sol. Quan vaig controlar el primer pensament va ser el de creuar-la, però volia assegurar el gol i per això vaig driblar el porter".\nLa polivalència és una de les característiques que més valora l'entrenador, Toni Seligrat, de Víctor. De fet, fins i tot en categories formatives va jugar de lateral dret, encara en futbol-7. "Quan un es jove t'has d'adaptar i ajudar l'equip", respon el futbolista. Un altre dels punts forts del mataroní és la seva garra. "Els camps que requereixen molta lluita com el del Saguntino m'agraden, i si el públic és dels que està molt a sobre, encara em motiva més", assegura el migcampista. Una sang calenta que sobta veient el seu tarannà parsimoniós fora dels terrenys de joc: "Sempre he estat molt tímid. Sóc de barri, sóc una persona tranquil·la i amable, l'únic lloc on trec el caràcter és al camp. Les xarxes socials no m'agraden, s'ha perdut el contacte físic amb les persones i sóc més d'una conversa cara a cara, res de mòbils". Un dels més joves de la classe que també ha donat el seu punt de vista de l'entrenador, Toni Seligrat. Algú, ja que la cosa va de caràcters, amb capacitat de lideratge: "Ell creu el que et diu, i quan això passa, acabes veient-ho igual i te'l creus. Vol plasmar en els jugadors el seu caràcter i ho està aconseguint poc a poc".\nEl dubte de cara al futur és saber quin rol desenvoluparà en el que resta de temporada Víctor Martínez. De moment, ha sabut aprofitar el seu moment i s'ha guanyat un lloc aprofitant les múltiples baixes de l'equip, però en els darrers partits, i havent recuperat peces Seligrat, ja no ha gaudit de tants minuts. De fet, segueix tenint fitxa de filial, i té molt clar quin és el seu paper: "Jo no decideixo, sinó que sóc a l'espera del que em diguin que he de fer, amb el cap fred i seguir treballant. Si he d'anar amb el B ho faré el millor possible com si fos el primer equip. El futbol és això, esperar. Jo sí que tinc objectius individuals com fer alguns gols més, però no els diré perquè és millor no fer-ho per si de cas no es compleixen". Si en comptes de fixar la vista en el curt termini, l'elevem una mica més enllà, molts aficionats han demanat ja a les xarxes socials la renovació de la que ara com ara és una de les joves perles sorgides de l'obrador, tot i que amb un pas fugaç pel futbol base arlequinat. "Ha de ser el club qui es mogui primer, ja veurem. No asseguro res perquè després pot passar el que li va passar a Max Marcet. Et ve un gran i com li dius que no quan tothom volem arribar a Primera, però tot depèn de les circumstàncies. De moment, em coneixen a Sabadell i a pocs llocs més, he d'anar poc a poc que vinc des d'avall i s'ha d'anar pas a pas. Jo aquí estic còmode, és estupend, però mai se sap", respon el jugador arlequinat. Víctor Martínez, un home amb rauxa al camp i seny fora dels terrenys de joc.


Wikiloc - ruta La Salut - Roques Encantades - Sant Feliu de Pallerols, Catalunya (España)- GPS track\n→ Sant Feliu de Pallerols\nLa Salut - Roques Encantades 12\nData de pujada 17 / juny / 2017\nROQUES ENCANTADES, des del Santuari de La Salut (Sant Feliu de Pallerols) (senderisme) Sálvese quien pueda.Santuarios de La Salut y el Far. (btt) Santuari de la Salut - Roques Encantades - Coll de Condreu - Bolet de Troia (senderisme) La Salut - Pruit - Cantonigròs - St Corneli - Rocallarga - Tavertet - Sau - Montdois - Salt del Sallent - Condreu - La Salut (btt)\nL'excursió de nivell infantil d'aquesta setmana ens portarà a conèixer un racó fresc i molt agradable. Estem parlant de les Roques Encantades. De fet, ja coneixíem l'indret perquè per aquells terrenys vam fer un parell de curses d'orientació fa uns quants anys. Però hem de dir que no es gaudeix el paisatge de la mateixa manera. Ara, buscant llocs per fer excursions curtes, hem tornat a anar-hi per passar una estona tranquils i, a poder ser, frescos. La ruta escollida surt del Santuari de la Salut i segueix les indicacions grogues del camí que va a les Roques Encantades i al Coll de Condreu (un altre punt d'inici i d'igual dificultat). Sota l'ombra d'una bonica fageda arribarem al Collet de l'Arç. Des d'aquí seguirem el Pla d'Armadans fins al racó on es troben les Roques Encantades. Un grup de roques de grans dimensions enmig d'una fageda esplendorosa.\nLa Salut - Roques Encantades https://ca.wikiloc.com/wikiloc/view.do?id=18263109 Salutacions,


Tornabous estrenarà demà les illes de contenidors per millorar el reciclatge – Comarques de Ponent\nTornabous estrenarà demà les illes de contenidors per millorar el reciclatge\nL’Ajuntament de Tornabous implantarà demà dilluns illes de contenidors per afavorir el reciclatge. L’alcalde, David Vilaró, ha explicat que «en l’últim any hem baixat l’índex de reciclatge i estem a menys d’un 30%, hem de fer un gran esforç per evitar haver d’incrementar considerablement la taxa de recollida d’escombraries l’any 2022». Segons Vilaró, les illes permetran retirar molts contenidors de rebuig i agrupar tots els contenidors en un mateix punt, fet que hauria de potenciar el reciclatge entre els veïns. Hi haurà sis illes a Tornabous, 3 a la Guàrdia d’Urgell i 2 a El Tarròs.\nRecentment l’Ajuntament ha fet arribar un comunicat a tots els veïns informant-los de la crítica situació i des del Consell de l’Urgell, que gestiona la recollida de brossa a través d’Urgell Net, han editat fulletons per a cada un dels tres pobles que conformen el municipi informant de la ubicació de les illes i dels residus que van a cada contenidor.\nCom ja va publicar aquest diari, la taxa de recollida d’escombraries a Tornabous pujarà l’any que ve 5 euros lineals.


La rosa blanca – José M. García Pelegrín | ePubGratis\nLa rosa blanca – José M. García Pelegrín\n2 agosto, 2016 José M. García Pelegrín Historia, Idioma, Otros\nEl vell: un general paralític que s’ha fet ric en el negoci del petroli. Les filles: una jugadora i una degenerada. El gendre: un aventurer. En conjunt, doncs, una família prou interessant per a atreure l’atenció de gàngsters i aprofitats de tota llei (però sense llei), desitjosos de fer-se amb una bona tallada.\nAquesta és la fauna amb què s’ha d’encarar Marlowe, el detectiu cridat per posar terme a un xantatge que ben aviat, inevitablement, arrossega tota una sèrie de crims. Ho fa, no cal dir-ho, amb una competència només igualada pels recursos literaris de l’autor, que mestreja un estil acolorit i ferm, al qual deu el prestigi de que gaudeix entre els gourmets de la novel·la policíaca.


El Saló Internacional del Turisme a Catalunya evoluciona i es transforma en B-Travel - Comunicatur\nInici | Fires i Congressos | El Saló Internacional del Turisme a Catalunya evoluciona i es transforma en B-Travel\nAvalat per una trajectòria de més de 20 anys, el Saló Internacional del Turisme a Catalunya (SITC) fa un pas més enllà i el 2015 inicia una nova etapa com a B-Travel. El certamen aposta per un canvi de format més orientat a les experiències turístiques que demana el nou viatger i amb l’objectiu que el visitant pugui personalitzar la seva visita en funció de les emocions que busca per al seu viatge. Se celebrarà del 17 al 19 d’abril al recinte de Montjuïc de Fira de Barcelona.\nDesprés d’analitzar les últimes tendències en turisme i tenint en compte les demandes del nou viatger, el SITC es reinventa i evoluciona a B-Travel amb un model innovador que revaloritza les experiències turístiques per respondre així als reptes del sector i als canvis d’hàbits i motivacions d’un consumidor que, segons un estudi encarregat pel saló, vol gaudir d’allò autèntic i exclusiu, desconnectar digitalment i descobrir llocs fora de les rutes marcades; també aprecia la cultura local i té una major consciència ecosocial.\nL’oferta de B-Travel s’estructurarà en cinc eixos temàtics: B-Happy, amb propostes per als que volen compartir experiències de benestar en companyia (slow travel, escapades romàntiques, viatges en família i amb amics, destinacions de wellness i per “desinfoxicar-se” de la tecnologia, etc); B-Special, oferta dirigida als visitants que persegueixen vivències úniques (local love, shopping o experiències de luxe, entre d’altres); B-Culture, per als entusiastes de l’art, la història i la cultura (destinacions de turisme cultural, religiós, cinematogràfic, etc); B-Adventure, amb l’esport, la natura i l’aventura com a protagonistes (càmping, turisme rural, viatges amb mascotes, destinacions nàutiques, etc); i B-Delicious, per als interessats en l’eno-gastronomia.\nAmb aquest nou enfocament, orientat a la demanda, el visitant pot personalitzar la seva visita ja que trobarà rutes especialitzades en l’experiència que vol viure durant el seu viatge “, destaca Marta Serra, directora de B-Travel. “Com a experts en turisme després d’organitzar el SITC durant més de dues dècades i sent un dels certàmens més importants del mercat, liderem aquest canvi de model firal amb el suport de les empreses expositores. Amb aquest aval, posem rumb cap a un nou format que esperem poder implantar al 100% en les pròximes edicions”, afegeix.\nNova comunitat viatgera 365 dies\nUn altre dels objectius de B-Travel és establir una nova comunitat de viatgers, la B-Travel Community, que pretén estar activa al llarg de l’any perquè els visitants puguin estar informats de les últimes tendències i novetats de l’oferta que més els interessa i contactar amb altres viatgers que comparteixen les seves preferències.\nL’adaptació al nou turisme rural, lema del III Congrés Europeu de Turisme Rural COETUR\nLa compañía Ryanair espera que este invierno el mercado aéreo siga en dificultades y ha rebajado nuevamente sus exp… https://t.co/yYZTOan5Wx17 hours ago


CGT GIRONA: Acorden convocar vaga indefinida als hospitals de Vall d’Hebron, Trueta i Bellvitge a partir de finals d’octubre\nAcorden convocar vaga indefinida als hospitals de Vall d’Hebron, Trueta i Bellvitge a partir de finals d’octubre\nLa convocatòria es pot estendre a la resta d’hospitals de l’ICS\nL’assemblea de treballadors de l’Hospital de Bellvitge ha aprovat aquest dijous 29 de setembre per majoria fer vaga si fracassen les negociacions amb l’Institut Català de la Salut (ICS). Amb l’Hospital de la Vall d’Hebron i el Trueta de Girona, ja són tres els centres de l’ICS que aproven fer vaga indefinida a partir de finals d’octubre.\nEls sindicats volen que s’aturin els vuit hospitals de l’ICS. En els propers dies ho votaran la resta d’hospitals.\nL’ICS està negociant amb la majoria de sindicats (Metges de Catalunya, Satse, CCOO, UGT i CATAC-CTS) retallades per estalviar 45 milions d’euros en el capítol de despesa de personal. La CGT no participa en aquestes reunions.\nLa reunió del 29 de setembre entre sindicats i l’ICS va ser suspesa després que uns 300 treballadors i treballadores concentrats a l’exterior de la seu de l’ICS irrompessin a la sala i ocupessin la seu de l’institut. L’ICS ha tornat a convocar els representants sindicals per dilluns a la tarda per continuar amb les negociacions.\nL’Institut Català de la Salut proposa als sindicats una retallada de la meitat de la paga extra de Nadal per reduir el dèficit del departament aquest 2011. A més, s’ajornaran fins l’any que ve pagaments de guàrdies i complements dels propers tres mesos amb el mateix objectiu, estalviar 45 milions d’euros d’ara fins al 31 de desembre.


Entre el desig i la realitat - Diari de Girona\njesus domingo 22.02.2020 | 01:14\nLes mobilitzacions dels agricultors en aquests dies expressen, sens dubte, el clar malestar al sector agrari, però també plantegen un conjunt de demandes, que propicien l'obertura d'una taula de negociació amb el Ministeri d'Agricultura (MAPA).\nFixar uns preus justos i limitar el domini de les grans empreses de distribució són dues de les principals demandes. A elles se'ls uneix la de controlar l'entrada de productes agraris procedents de l'exterior i frenar els costos de les entrades i de la mà d'obra. Atès l'espai de què disposem en aquest article analitzarem les dues primeres per ser les de major rellevància i farem alguna referència a les altres.\nPel que fa a fixar «preus justos». És difícil no mostrar-se d'acord amb la fixació d'un nivell mínim de preus, que garanteixi als agricultors cobrir costos, remunerar la seva activitat i obtenir un benefici que faci rendibles les seves explotacions. Però el tema és més complicat del que als que no estan en l'all pot semblar.\nI és complicat perquè els costos varien molt d'uns sectors productius als altres, i també dins el mateix sector segons la mida i el model de gestió de les explotacions. Un clar exemple és el que passa en el sector de l'olivar. No és el mateix el cost en l'oliverar tradicional que en les explotacions superintensives, i fins i tot dins el tradicional dels costos varien entre les petites i mitjanes explotacions i les empreses de gran superfície. Tampoc és igual en oliverars de secà que en regadiu. Tot això complica definir en la pràctica el que és un preu «just», al que caldria afegir també que hi ha agricultors que reben pagaments directes de la PAC i altres que no.\nPerò és que, a més, fixar preus mínims no és jurídicament possible en el marc de lliure competència en el qual es mou l'economia europea, com s'ha demostrat a França amb la impossibilitat del govern Macron de tirar endavant la seva iniciativa sobre aquest assumpte. Hi va haver èpoques en què això era factible, no parlem ja dels anys 40 i 50 de segle passat, sinó quan la PAC aplicava un sistema de preus de garantia i autoritzava que els organismes públics d'intervenció compressin la producció si el preu de mercat se situava per sota d'un determinat llindar de referència. Això passava quan l'agricultura estava exempta de les regles de l'Organització Mundial de Comerç (OMC), però no és possible ara. Estem en un altre context i, mentre no canviï, ens hi hem d'adaptar.\nEl segon és «limitar el poder de la indústria i la gran distribució». Una altra demanda dels agricultors és limitar la posició dominant de les indústries de transformació i especialment les de la gran distribució comercial. Se'ls acusa d'imposar preus a la baixa i, en el cas dels grans grups de distribució (Mercadona, Carrefour, Lidl ...), de dur a terme estratègies de «venda a pèrdues» i/o de campanyes de promoció que banalitzen el valor dels productes. Aquestes crítiques són comprensibles, però parcials, ja que només se centren en una part de la cadena alimentària i exoneren el sector agrari de la responsabilitat que, sens dubte, també té.\nÉs evident la influència de les estratègies de les grans cadenes de distribució als baixos preus en origen en els productes per a consum en fresc que reben els agricultors (al que caldria posar fre, apel·lant a la responsabilitat social de les empreses de la gran distribució, com s'està fent amb la limitació de l'ús de plàstics). Però en el preu dels productes destinats a la transformació, incideix també l'estratègia de les indústries. En tots dos casos, s'aprofiten de l'atomització del sector productor i de la seva ineficient vertebració per aconseguir el màxim benefici, cosa, d'altra banda lògica, en una economia de mercat.\nI és que l'atomització del sector productor és un dels problemes que no pot ignorar-se en aquest conflicte. El cooperativisme dispers i atomitzat, no compleix de forma adequada amb la seva funció de concentrar l'oferta i, per tant, d'augmentar la capacitat de negociació dels productors davant els intermediaris.\nTampoc les estructures interprofessionals compleixen, excepte honroses excepcions, les funcions de vertebració per a les quals han estat creades. I tot això debilita el sector productor i fa que el sistema de contractes agraris sigui molt poc eficient. D'aquesta manera, els productors desaprofiten en molts sectors els instruments que tenen al seu abast per enfortir la seva posició i així contrarestar el domini inevitable de la indústria i de la gran distribució. A més de millorar-ne la vertebració, els productors disposen d'altres fórmules que només els més innovadors estan aplicant. Em refereixo a les fórmules de venda directa, mitjançant circuits curts de comercialització, bé amb mercats locals de proximitat o usant els avantatges que proporciona el comerç en línia per internet, apostant, a més, per la qualitat.\nEn definitiva, centrar les reivindicacions en demandes impossibles, com fixar preus mínims i limitar el poder de la indústria i de la gran distribució, em sembla un desgast d'energia sindical que acabarà frustrant les expectatives dels agricultors. Però, tot i així, hi ha moltes altres qüestions que poden ser abordades. Entre elles cal esmentar la millora de la cadena alimentària per fer-la més transparent, l'increment del finançament de les assegurances agràries per afrontar els cada vegada més greus riscos climàtics o el control efectiu de les quotes d'entrada de productes de països tercers perquè es compleixin realment el que estableixen els acords comercials.\nTambé cal esmentar la vertebració del sector productor impulsant la integració cooperativa, el suport als circuits curts de comercialització i els mercats locals, o el desenvolupament de campanyes de promoció que, com es fa en altres països, impliquin als consumidors en la defensa de la producció interna.\nSanitat preveu la fi de la transmissió del virus d'aquí a dos o quatre mesos.\nEl karkubi: una droga que barreja ansiolítics i haixix.


La Generalitat atorga el Premi 080 a la Millor Col·lecció a Little Creative Factory i Antonio Miro, i el Premi SEAT 080 al Disseny Emergent a Mans Concept Menswear\nquery_builder 7 febrer 2019 21:56\n· La consellera d’Empresa i Coneixement, Àngels Chacón, ha presidit aquest vespre la cloenda i lliurament de Premis de la 23a edició de 080 Barcelona Fashion\n· La firma Little Creative Factory, amb la proposta “The Makers” i Antonio Miro, amb “Rock”, ha estat distingits, ex aequo, amb el Premi Nacional 080 a la Millor Col·lecció d’aquesta edició del certamen, mentre que Mans Concept Menswear, amb la col·lecció “Road to Goa”, s’ha endut el Premi Nacional SEAT 080 al Disseny Emergent d’aquesta edició de 080 Barcelona Fashion. El Premi Modacc per a Marques Internacionals ha estat per a Lebor Gabala, per la col·lecció “Casual Friday”\n· En el marc de l’acte de cloenda, la consellera Chacón ha volgut reiterar el compromís de la Generalitat amb el sector: “estem al vostre costat. Un dels reptes és posar en comú la creativitat i el talent amb la indústria”\nLa firma Little Creative Factory, amb la col·lecció “The Markers”, i Antonio Miro, amb la proposta “Rock”, han estat les guanyadores del Premi Nacional de la Generalitat de Catalunya a la Millor Col·lecció 080 d’aquesta edició del certamen català de moda catalana que impulsa la Generalitat de Catalunya, a través del Consorci de Comerç, Artesania i Moda (CCAM) i que s’està celebrant al llarg d’aquesta setmana al Recinte Modernista de Sant Pau. De la seva banda, el jove dissenyador Jaime Álvarez, de la firma Mans Concept Menswear amb la col·lecció “Road to Goa”, s’ha endut novament el Premi Nacional de la Generalitat de Catalunya SEAT 080 al Disseny Emergent 080 de la 23a edició. Així mateix, la firma Lebor Gabala, amb la proposta “Casual Friday”, ha obtingut el Premi Modacc per a Marques Internacionals.\nL'acte ha comptat també amb la presència del secretari d'Empresa i Competitivitat, Joaquim Ferrer, la directora general de Comerç, i directora del Consorci, Artesania i Moda (CCAM), Muntsa Vilalta, i de la cap d’Àrea de Moda i project manager del 080, Marta Coca, dissenyadors i professionals del sector.\nEn el marc de la cloenda, la titular d’Empresa i Coneixement, Àngels Chacón, ha volgut felicitar «als protagonistes de la moda, guanyadors i dissenyadors, tots, per la vostra creativitat”. La consellera també ha remarcat el compromís del Govern amb el sector “estem al vostre costat. Un dels reptes és posar en comú la creativitat i el talent amb la indústria”. Chacón ha clos l’acte emplaçant a professionals de la moda i públic a l’edició d’estiu del certamen.\nEn rebre el guardó al Disseny Emergent, el jove dissenyador Jaime Álvarez, de Mans Concept Menswear, ha volgut agrair el premi “a la família del 080” i reconegut que “no m’esperava guanyar el premi per tercera vegada”. De la seva banda, Albert Villagrasa, director creatiu d’Antonio Miro, Premi Millor Col·lecció, ha volgut donar les gràcies a “companys de passarel·la com Àngel (Vilda), Oscar Leon, i Pablo (Erroz) pel recolzament comú”.\nAixí mateix, Cristina Fernàndez, de Little Creative Factory, també reconeguda amb el Premi 080 a la Millor Col·lecció amb la seva primera col·lecció per a dona, s’ha mostrat molt sorpresa, i ha agraït al jurat “haver escollit la meva col·lecció d’entre tantes de tant nivell” i ha ressaltat que “quan somniem entre tots, els somnis es fan realitat”. Al seu torn, la guanyadora del Premi Modacc, Maite Muñoz, dissenyadora i directora de Lebor Gabala, visiblement emocionada, ha agraït el premi.\nEl Premi Nacional SEAT 080 al Disseny Emergent està dotat amb 15.000 euros, i vol potenciar l’estratègia empresarial de la marca pel que fa a la consolidació de la fase de creació d’empresa. Aquest premi ha comptat amb el suport de Seat. El guanyador del premi presentarà la seva propera col·lecció en la següent edició de la 080 Barcelona Fashion. Així mateix, una mostra de la col·lecció guanyadora formarà part del fons del Museu Tèxtil i de la Indumentària de Catalunya. De la seva banda, el Premi Nacional de la Generalitat de Catalunya a la Millor Col•lecció 080 Barcelona Fashion consisteix en la participació directa a l’edició d’estiu de 2019 del certamen, de forma gratuïta.\nA banda dels guardons institucionals, el Premi MODACC a la Millor Col·lecció de la 23a edició de la 080 Barcelona Fashion de Marques Internacionals consisteix en la participació directa a la següent edició de la passarel·la 080 de forma gratuïta i un premi de 10.000 euros en serveis del Clúster.\nLes firmes Little Creative Factory, amb “The Makers”, i Antonio Miro, amb “Rock”, guanyadores del Premi Nacional 080 a la Millor Col·lecció\nCristina Fernàndez, dissenyadora i ànima de la firma Little Creative Factory, és arquitecta de formació i per circumstàncies personals va començar en el món de moda. Fernàndez va iniciar-se en la creació de moda al 2011, dissenyant un barret per a la seva filla Ona, que esdevé font d’inspiració i creativitat. La petita fàbrica creativa va començar a prendre forma fins esdevenir en l’actualitat una empresa internacional amb presència a més de 30 països. La dissenyadora aplica els seus coneixements d'arquitectura als seus dissenys, experimentant amb diferents dimensions per a crear peces estructurades, amb volum, atemporals i úniques.\n“The Makers”, la col·lecció guanyadora ret un homenatge a l’artista i creador que tots portem a dins. La firma, que treballa les seves peces a mà, ha utilitzat materials com el cotó, la llana, el lli i el neoprè, per aconseguir una col·lecció d’elaborats dissenys atemporals, plens de detalls. Sobre la passarel·la han desfilat davantals i pantalons de peto en un gest cap els aprenents i mestres, simbolitzant la roba de treball, i romàntiques faldilles de jute a ratlles vermelles, conjuntades amb jaquetes ajustades i peces de llana oversize. Els colors han estat el camel i l’ocre, combinats amb tons crema i negre.\nDe la seva banda, Antonio Miro celebra enguany els 40 anys d’existència vestint l’home i la dona contemporanis amb una visió pròpia del disseny. De la mà del director creatiu Albert Villagrasa, la firma proposa contínuament nous llançaments de línies de moda, complements, i decoració. Antonio Miro ha estat ja reconeguda en dues anteriors ocasions amb el Premi a la Millor Col•lecció de la 080 Barcelona Fashion per les col·leccions Love (2018) i Origens (2016-2017).\nLa col·lecció premiada, “Rock”, és una proposta per a la tardor-hivern 2019/20 que té com a protagonista principal el color negre, que apareix recarregat de detalls sensuals i sexuals en originals barreges de pell, poliuretà, sedes, tul, llanes i caixmir.\nMans Concept Menswear, amb la col·lecció “Road to Goa”, Premi Nacional SEAT 080 al Disseny Emergent\nEl jove dissenyador sevillà Jaime Álvarez, amb tan sols 24 anys, ha estat ja distingit en dues anteriors ocasions amb el Premi 080 al Disseny Emergent. Format a l'Istituto Europeo Di Design (IED Madrid), va tenir l'oportunitat de conèixer de prop l'ofici de la sastreria, treballant per a la casa de moda Yusty Madrid. Va finalitzar els estudis a l’abril de 2017, i va transformar el seu projecte de final de carrera, en la seva marca, Mans Concept Menswear. També ha estat premiat amb el New Designers Awards by Sancal, de la revista Neo2.\nLa seva col·lecció de tardor-hivern 2019/20 "Road to Goa", ha mantingut la complexitat dels patrons i ha apostat encara més per un ús del color i de teixits diferents molt arriscat. Els teixits brodats a mà, així com també els teixits al tall làser, recorden al gessamí i la flor de mango. Un conjunt de dissenys d’allò més originals que recreen un mercat vibrant, saturat d'olors i sons, on la multitud es fon entre intercanvis i tractes. Els colors van des del terra fins als marins, en combinació amb llimes, fúcsies i ataronjats, fent un gest de complicitat a la venda d'espècies.\nEl Jurat de la 23a ed. del 080 Barcelona Fashion\nL’elecció dels guanyadors ha estat a càrrec d’un jurat professional creat a l’efecte. El guanyador s’ha escollit d’acord amb els criteris de disseny i creativitat de la col•lecció, qualitat i potencial comercial de la col•lecció.\nEl jurat ha estat integrat per: Pilar Pasamontes, historiadora de la moda del segle XX i directora científica de Moda de l'IED Barcelona Escola Superior de Disseny. Beñat Yanci, estilista i consultor de moda. Durant 18 anys ha treballat en diferents disciplines com la direcció artística, el disseny, la regidoria, o la direcció de càsting. Manuel Outumuro, un dels fotògrafs espanyols més reconeguts. Ha publicat vuit llibres sobre fotografia i col•labora regularment amb les publicacions més prestigioses. Francesca Tur Serra, publicista especialitzada en la investigació de tendències, dedicada a l’assessorament estratègic creatiu per a projectes incipients, marques consolidades i diferents agències. I Huma Humayun, editora de moda i continguts de Shön! Magazine, com a estilista autònoma de moda i col•leccions, i ha col•laborat en revistes de prestigi.\nLebor Gabala, amb la col·lecció “Casual Friday”, Premi Modacc per a Marques Internacionals\nLebor Gabala és el projecte professional de Maite Muñoz, dissenyadora que va aprendre l’ofici a través de pioners de la indústria de la moda, com Pedro Morago, Rap Diffusion o Mila i Tucho Balado. Lebor Gabala -traducció fonètica de Leabhar Ghabhála Erenn, un conjunt de manuscrits gaèlics del segle XI que expliquen la fundació d’Irlanda-, va començar com a firma de punt però actualment utilitza per a les seves col·leccions tot tipus de teixits, de les matèries primeres més exquisides, a la recerca de la màxima qualitat.\nLa col·lecció premiada pel clúster català de la moda, Modacc, “Casual Friday” és una fusió de l’esport i de les bullicioses ciutats, on destaquen la combinació de materials tecnològics, seda, caixmir i franel·les que s’uneixen per crear jerseis, càrdigans i abrics. A la passarel·la també han jugat un paper fonamental els vestits i les faldilles llagues amb un estil relaxat i còmode i alhora molt femení i contemporani. Tot un treball elaborat amb un gran ventall de colors que han dotat de vida cadascun dels dissenys: La col·lecció recull tota la paleta de colors, d’entre els quals destaquen els ocres, taronges, i blaus.\nAquesta edició del 080 Barcelona Fashion ha comptat amb 5 patrocinadors-sponsors, i amb 8 firmes col·laboradores. Han estat sponsors SEAT (patrocini Premi Nacional SEAT 080 al Disseny Emergent; vehicle oficial i wifi), Redken (perruqueria oficial), NYX (maquillatge oficial), Mistinguett (cava oficial) i La Roca Village (centre de shopping oficial). De la seva banda, han participat com a firmes col·laboradores Be Plus, Nestlé-Les Recettes d’Atelier, Raffel Pagès, Rowenta (planxat i haircare), Thyua (manicura oficial), Habitat, Vibia i l’Hotel Barcelona Edition.\nFoto de família 1075\nD'esq a dreta, dir gral de Comerç, Muntsa Vilalta, Cristina Fdez, consellera Chacón, Albert VIllagrasa, Jaime Alvarez i Andrea Arquero 1091


Unicef reclama l’aprovació “urgent” d’una estratègia estatal per oferir més protecció als joves migrants sols - Social.cat\nL’organització demana un model de gestió de contingències humanitàries migratòries que doni resposta a aquest col·lectiu\nDissabte, 31 de juliol de 2021 | 10:15 h\nDes del 2019 han arribat a Canàries uns 3.830 joves migrants, la majoria sols | William Stitt (Unsplash)\nDurant la presentació de l’informe Canàries: nens i nenes migrants en una de les rutes més perilloses del món, Unicef Espanya ha reclamat l’aprovació de l’Estratègia nacional per a la protecció i integració social dels nens i nenes migrants no acompanyats. El document preliminar es va presentar dilluns al Consell Territorial de Serveis Socials i Dependència. Segons l’organització, és urgent que aquesta estratègia desenvolupi un model de gestió de contingències humanitàries migratòries per als joves migrants sols a nivell estatal.\nEn aquests moments, d’acord amb una investigació d’Unicef, les institucions dels territoris on hi ha més emergències migratòries —Canàries i, com va passar a mitjans de maig, Ceuta— es veuen obligades a actuar en solitari, “com si estiguéssin tractant un problema local o regional”, asseguren des d’Unicef. És per això que han presentat al Govern espanyol una proposta de model de gestió de contingències humanitàries migratòries per als joves migrats sols.\nEs tracta d’un model que contempla diverses eines i mecanismes, “com una coordinació adequada entre institucions públiques, un mecanisme nacional de derivació i una unitat de resposta ràpida a la infància en emergències”, explica Gustavo Suárez Pertierra, president d’Unicef Espanya. “Necessitem una política de contingència d’àmbit estatal que eviti que el sistema de protecció es saturi i que permeti donar atenció individualitzada i adequada a la situació de cada jove migrant sol”, afirma.\nA l’Estat espanyol, la falta de planificació i recursos, així com de mecanismes que garantitzin la corresponsabilitat a tot el territori, fa que el model d’actuació davant les emergències migratòries “hagi caducat”, assegura Sara Collantes, especialista en migracions d’Unicef Espanya i membre de l’equip d’investigació a Canàries. “No estem sent capaços de respondre a les necessitats dels infants que arriben afectats per una emergència humanitària migratòria, i això no només posa en risc als menors d’edat, sinó que genera tensió entre les institucions, les entitats i els professionals de protecció de la infància migrant”, assegura l’especialista.\nUna ruta perillosa\nLa ruta per mar fins les Canàries està qualificada com una de les més perilloses del món. Segons l’Organització Internacional de Migracions (OIM), en el que va de 2021 s’han confirmat ja 250 morts en aquesta ruta, gairebé el doble que durant el mateix període de l’any passat. En tot el 2020 es van comptabilitzar 850 morts i desaparicions. Segons l’organització Caminant Fronteres, si aquest any la tendència segueix sent la mateixa, la xifra total podria arribar als 1.900.\nSegons dades del Ministeri de l’Interior, des del 2019 han arribat a Canàries uns 3.830 joves migrants, la majoria sols. De les 2.848 persones menors ateses pel sistema de protecció de la infància de Canàries entre el 2019 fins a principis de juliol del 2021, només 132 han sigut traslladats als sistemes de protecció d’altres comunitats autònomes, mentre que 2.528 infants continuen dins el sistema de protecció de les Canàries. Tanmateix, a principis de juliol només hi havia 416 joves migrants sols menors de 16 anys escolaritzats en el curs 2020-2021.\nI és que, com Unicef denuncia, entre els problemes als quals s’enfronten els joves migrants sols es troben la falta d’escolarització i altres aspectes claus per a la seva inclusió social, un fet que pot fer augmentar els riscs sobre la seva salut física i mental.


Segway entre vinyes - Experiences - Activitats per empreses - Rural EventsSegway entre vinyes - Experiences - Activitats per empreses - Rural Events\nInici / Projectes / Segways entre vinyes\nLa forma més divertida de recórrer el vinya\nAprendrem a gestionar el Segway en tan sols deu minuts, i després ens anirem de ruta a practicar i a descobrir bells paisatges de vinyes i boscos, i conèixer de boca dels nostres guies les curiositats i els secrets de la nostra viticultura mil·lenària.\nUtilitzem únicament aparells oficials Segway ® equipats excepcionalment amb pneumàtics tot terreny, per tal d’aconseguir una major tracció i estabilitat que els models que s’utilitzen normalment en interiors i espais urbans.\nAbans de posar-nos en ruta els monitors expliquen les nocions bàsiques del maneig d’aquests vehicles: com pujar-se, mantenir-se i baixar, com accelerar i frenar, girs, circulació en grup, etc. Un vehicle per a cada persona, a la qual també es proporciona un casc i, ocasionalment en rutes nocturnes, una llum.\nSi es desitja, podem acompanyar les rutes amb explicacions sobre el cicle i les tasques de la vinya, o altres continguts relatius al paisatge del Penedès.\nAquesta activitat té una durada màxima d’entre 1,5 i 2 hores, que és el temps d’autonomia de les bateries dels nostres vehicles. Es pot combinar amb altres activitats relatives al món de la vinya i els vins en el que anomenem la Gimcana del Cava.\nGrups de fins a 100 persones.\nSensible a inclemències del temps. Requereix un Pla B.\nAquells grups que busquen una activitat esportiva, apta per a tots els públics, per combinar amb una reunió o una celebració entre vinyes.\nGrups de fins a 100 persones\nQualsevol estació de l’any, excepte dies de pluja\nwas last modified: novembre 7th, 2018 by master_NB


innovació Innovació social innovación startup Valencia\nÀNCORA Cultura del Mar és un equip format per una Treballadora Social i un Gestor de Patrimoni Cultural, tots dos amb la intenció de protegir el Patrimoni Arqueològic i millorar la qualitat de vida en els Poblats Marítims, a través de la revaloració de la cultura mediterrània.\nCom a projecte de Col·lab, cercarem l’articulació de comunitats veïnals col·laboratives i la recuperació de la identitat mediterrània; per a açò crearem una entitat de divulgació cultural i turisme sostenible amb la qual posar en valor la Història i el Patrimoni Cultural Subaqüàtic.\nFomentarem les relacions i la identitat de barri en els poblats costaners de la ciutat de València, generant xarxes col·laboratives veïnals i gestionant el seu Patrimoni Arqueològic com a eina entorn de la qual articular una narrativa cultural que es nodrisca del passat per a dissenyar un nou futur.\nAmb el desenvolupament d’ÀNCORA Cultura del Mar, pretenem contrarestar els grans problemes que propis veïns dels Poblats Marítims ens assenyalen. A partir d’ací, actuarem per a ajudar-los a aconseguir els objectius marcats per ells mateixos, iniciant així la marxa d’una xarxa d’accions col·laboratives. Nosaltres solament posarem una condició: aqueixes metes hem d’aconseguir-les entre tots i totes.\nEncara que cadascun dels Poblats Marítims té una realitat diferent amb unes necessitats diferents, podem dir que –en general– s’han vingut produint processos de degradació urbana, augment de la conflictivitat social, deterioració de la relació entre veïns i entitats públiques, creixement de la població en perill d’exclusió i sensació de desarrelament respecte a la identitat barrial en les noves generacions… tot açò agreujat amb un perillós procés de gentrificació, que amenaça amb desplaçar a la població tradicional i acabar amb la cultura marítima que queda en la ciutat de València.\nPer açò, a través de la creació de xarxes col·laboratives, anem a començar a intervenir en aquests camps fomentant que siguen els propis veïns els qui solucionen els problemes que pateixen. És a dir, volem que la població passe de ser una entitat passiva a una activa, acte-suficient i capaç d’avançar, independentment de les voluntats de públiques o la seua velocitat d’actuació. Aspirem a implicar tant a la població del Marítim com als qui treballen i passen el seu temps lliure en el mar, perquè ens ajuden a protegir i divulgar un Patrimoni Cultural Marítim valencià que siga capaç de vertebrar les identitats barrials perdudes. A través d’activitats associades al mar i a la seua història, dinamitzarem la vida social i cultural dels Poblats Marítims i conscienciarem de les necessitats de protegir aquest patrimoni que és de tots.\nFinalment, sabem que les persones dels Barris Marítims tenen molt que aportar-se unes a unes altres, per la qual cosa també fomentarem el desenvolupament de tallers i xarrades en les quals els propis veïns puguen transmetre’s coneixements, vivències o resoldre dubtes que puguen existir en qualsevol àmbit. Volem que tinguen la sensació de que el seu barri no deixa a ningú arrere, independentment del seu sexe, raça o nivell de renda. Hem de recordar-nos de nou que la Cultura Mediterrània no és solament una dieta que ja quasi ningú segueix, ni un paisatge que fotografiar i penjar en una xarxa social, ni una mentalitat que permet i fomenta la corrupció política; sinó una forma de vida la base de la qual és la societat col·laborativa, el respecte per l’entorn, la gestió sostenible i el cosmopolitanisme.


La cooperació entre Mossos i la West Yorkshire Police permet lliurar a les autoritats judicials espanyoles sis milions d’euros per rescabalar les víctimes d’una estafa piramidal – Arxiu d'actualitat local\nLa investigació, coordinada en el marc d’EUROPOL, ha determinat que el frau piramidal ascendiria a més de 15 milions d’euros i podria afectar més de 200 víctimes\n. El principal investigat està en situació de presó provisional des de l’any 2019 per ordre dels Jutjats de Girona que instrueixen la causa\nEls mecanismes de col·laboració i la cooperació policial, realitzats a través d’EUROPOL, entre els Mossos d’Esquadra i la Policia de West Yorkshire del Regne Unit, han permès posar a disposició de les Autoritats judicials espanyoles més de sis milions d’euros en el marc d’una investigació per una estafa piramidal en la qual el frau ascendiria a més de 15 milions i hi hauria més de 200 perjudicats.\nLa investigació es va iniciar al mes de març de 2019 quan els Mossos van rebre a Girona una denúncia per la desaparició suposadament voluntària del principal investigat. En pocs dies es van començar a rebre més denúncies de diferents persones que haurien estat víctimes d’una estafa piramidal comesa per un suposat broker de Girona que, des del Regne Unit, oferia i garantia rendibilitats elevades als seus inversors.\nLa investigació duta a terme per agents de la Policia de la Generalitat – Mossos d’Esquadra de la Divisió d’Investigació Criminal (DIC) adscrits a la Unitat Central d’Estafes i Mitjans de Pagament (UCEMP), va comptar des de l’inici amb la col·laboració de les autoritats policials del Regne Unit, coordinada per EUROPOL, ja que en els darrers anys el principal investigat hauria residit i gestionat les seves suposades inversions des d’aquest país.\nFruit d’aquesta col·laboració, els Mossos van tenir coneixement que la Policia de West Yorkshire ja havia obert feia uns mesos una investigació de la mateixa persona per fets similars.\nDavant d’aquests fets tots dos cossos policials es van coordinar per a intercanviar-se la informació de la qual disposaven. El mes de juny de 2019 va tenir lloc una reunió entre les dues policies a la seu d’EUROPOL a la Haia, on van posar en comú les dues investigacions per planificar i coordinar les diligències i gestions per fer a continuació en el marc d’investigació.\nEn el marc d’aquesta col·laboració policial les autoritats policials del Regne Unit van informar que la seva investigació inicial els hi havia permès conèixer que el principal investigat s’hauria gastat diversos milions de lliures en el joc d’atzar, apostes i casinos del país. Fruit d’aquesta informació, la Comissió del Joc del Regne Unit (la Gambling Commission) va començar a investigar diferents operadors i empreses d’apostes per si havien infringit les normes establertes al Regne Unit. Fet que podria permetre a les autoritats britàniques destinar els imports de les sancions, totalment o en part, per a rescabalar les víctimes.\nDesprés de més dos anys d’estreta col·laboració policial i una vegada la Gambling Commission va imposar finalment una sèrie de multes i sancions econòmiques per les diferents irregularitats comeses, a finals del mes d’abril la Policia de West Yorkshire va transferir a les autoritats judicials espanyoles més de sis milions d’euros. Els diners, si així ho determina el procés judicial, es faran servir per a rescabalar les víctimes del frau piramidal.\nLa cooperació entre Mossos i la West Yorkshire Police permet lliurar a les autoritats judicials espanyoles sis milions d’euros per rescabalar les víctimes d’una estafa piramidal added by Redacció on 14/05/2021


Tall de circulació a la Plaça de Catalunya a partir del 7 de maig | Prat Espais\nInici » Prat Espais » Notícies » Tall de circulació a la Plaça de Catalunya a partir del 7 de maig\nTall de circulació a la Plaça de Catalunya a partir del 7 de maig\nUs informem que el dia 7 de maig començaran les obres del Projecte d'urbanització de la Plaça de Catalunya, que inclou la construcció d'un aparcament soterrat. Per aquest motiu es tallarà la circulació a la plaça Catalunya.\nDegut a aquest tall, diversos carrers canvien de forma definitiva el sentit de la circulació. Aquesta modificació evita el trànsit de pas per la plaça de Catalunya i serveix per a que la circulació sigui més còmoda i fluïda.\nEls talls de carrer que es faran efectius el 7 de maig afectaran també l'aparcament, i seran:\nPl. Catalunya, el tram comprès entre l'Avinguda Pompeu Fabra i el carrer Lleida\nEl carrer Barcelona, el tram comprès entre l'Avinguda del Canal i el carrer del Penedès.\nEn aquest plànol podeu consultar la nova ordenació dels sentits de circulació. Feu clic sobre el plànol per veure'l ampliat.\nConstrucció aparcament i reordenació de la Plaça Catalunya\nEspai del ciutadà\nTens alguna pregunta o suggeriment?\nA través d'aquest espai volem recollir les vostres opinions, preguntes i/o suggeriments.\n9h a 14h i 15h a 18 h\nPRAT ESPAIS, SLU com a responsable del tractament tractarà les dades amb la finalitat de donar resposta a la teva consulta o petició. Pots accedir, rectificar i suprimir les teves dades, així com exercir altres drets consultant la informació addicional i detallada sobre protecció de dades en la nostra política de privacitat.\nHe llegit i accepto les condicions contingudes en la política de privacitat sobre el tractament de les meves dades per gestionar la meva consulta o petició. *


Un grup de solistes de l’Orquestra, dirigits per Josep Ferré, director titular de l’Orquestra Simfònica Sant Cugat, interpretaran diverses peces musicals.\nL’acte comptarà amb l’assistència del regidor de cultura de l’Ajuntament de Sant Cugat, Xavier Escura, i serà presentat per la presidenta de la Fundació Música Simfònica i de Cambra, Flora Puntos. A la seva finalització s’oferirà una copa de cava.\nL’Orquestra Simfònica Sant Cugat continua oferint un cicle estable de concerts al Teatre-Auditori Sant Cugat, alguns dels quals també es realitzen en altres escenaris de Catalunya (és el cas del Festival de valsos i danses).\nD’altra banda, les propostes del cicle Calendari d’activitats de l’Orquestra Simfònica Sant Cugat són adreçades als socis i simpatitzants d’aquesta formació musical (el “Simpatitzant de l’Orquestra” és una figura creada el curs passat, que suposa donar-li suport i poder gaudir de concerts de música de cambra, conferències, tallers...). Les activitats són realitzades pels músics de l’Orquestra\nGuitarra elèctrica i orquestra\nPiano i orquestra de Txaikovski


Disney emocions – Llegir Cruïlla\nTeníem moltes ganes d’explicar-vos l’arribada d’aquesta nova col·lecció: Disney Emocions. Uns llibres que treballen el desenvolupament de la intel·ligència emocional dels més petits a través dels personatges més famosos de Disney.\nDescobreix com treballar el desenvolupament emocional\nHas tingut algun cop una empipada monstruosa com la del Mike Wazowski? Has sentit por com la Dory o sempre estàs feliç com l’Olaf? Entens la gelosia que sentia en Woody d’en Buzz?\nEt sentis com et sentis, és una bona noticia perquè per aconseguir un bon desenvolupament de la intel·ligència emocional és important conèixer i saber gestionar tot tipus d’emocions.\nPer fi podem presentar-vos la col·lecció Disney Emocions! Està dirigida a nens a partir de 3 anys i pretén fer aprendre a reconèixer i expressar les seves emocions a través dels seus personatges preferits. Amb l’Olaf gaudiran de l’alegria, amb la Dory aprendran a afrontar la por, amb el Mike Wazowski agafaran aire per deixar passar l’enuig, amb en Woody entendran què és la gelosia, amb la Judy descobriran que no és impossible gestionar la frustració, i veuran sempre el got mig ple amb el Micky Mouse i els seus amics.\nA més, cada llibre inclou un text amb recomanacions per a les famílies escrit per la psicòloga Begoña Ibarrola, especialitzada en intel·ligència emocional. Així tots podrem aprendre!\nEl somriure de l’Olaf


La Festa Major de Barberà ja té cartell – L'independent\nLa Festa de Major de 2013 de Barberà del Vallès, que se celebra del 5 al 8 de juliol, ja té imatge oficial. El cartell de la Festa Major, un dels principals instruments anunciadors de l’esdeveniment, ha estat confeccionat amb formes i colors llampants amb el qual es vol animar a la ciutadania a participar en tots els actes.\nEl cartell d’enguany, confeccionat per l’empresa barberenca Study 9, està basat en les arrels de la ciutat amb el que es transmet la idea de tradició i d’identitat. El principal element identificatiu és la imatge d’un dels primers escuts heràldics de la ciutat, transformada aquesta amb un aspecte més dinàmic i acompanyat per una tipografia moderna i actual que contrasta amb la imatge més tradicional de Barberà.\n← Barberà celebra la Setmana Europa de l’Energia Sostenible\nEl PSC de Ripollet presenta una moció per defensar la llei de dependència →\n27 de febrer de 2020 Redacció\t0\nLa Generalitat prohibeix reunions de més de 10 persones i promet 500.000 PCR a escoles i instituts\n24 d'agost de 2020 24 d'agost de 2020 Redacció\t0


"Temps del Romànic", al Palau Robert | Barcelona Cultura\n"Temps del Romànic", al Palau Robert\nL'exposició, que mostra com era la vida durant aquest període de l'Edat Mitjana, es pot visitar del 9 de setembre al 18 de gener\nEl romànic ha estat un dels corrents artístics i culturals més assimilats a Catalunya. L’extensa mostra permanent que es pot visitar al Museu Nacional d’Art de Catalunya o els nombrosos monuments medievals que hi ha en aquesta terra fan palesa la importància del que es considera el primer art europeu. Aquest mes de setembre, el Palau Robert inaugura Temps del Romànic. Art, vida i consciència, una mostra que permet copsar com era la vida durant aquells segles.\nL’exposició viatja mil anys enrere per centrar-se en la vida quotidiana dels habitants de l’època medieval i en els avenços i innovacions que hi va haver durant el període del romànic. La mostra forma part del programa Romànic Obert, que des del 2009 vetlla per la conservació del patrimoni arquitectònic de Catalunya.\nL’art romànic, absolutament lligat al cristianisme, apareix després de la desintegració de l’Imperi Carolingi i es difon aproximadament entre els segles XI i XIII. El seu màxim art, l’arquitectura, es caracteritza per construir parets molt gruixudes i per l’ús d’elements com la volta de canó.\nL’exposició Temps del romànic. Art, vida i consciència es pot veure del 9 de setembre al 18 de gener al Palau Robert. L’entrada és lliure. Per a més informació, consulteu el següent enllaç.\nData de publicació: Dijous, 28 Agost 2014\nEl Palau Robert reivindica el llegat d'Aureli Capmany\nEnguany es commemora el 150è aniversari del naixement del folklorista i director de la revista infantil '...


El Govern elaborarà un pla de xoc per reactivar l'economia - Diari de Girona\nEl Govern elaborarà un pla de xoc per reactivar l'economia\nQuim Torra presidirà una comissió que haurà de determinar mesures econòmiques i socials\nTorra fent una videoconferència dijous passat. efe\nTorra fent una videoconferència dijous passat.\nEl Govern ha creat una comissió que elaborarà un pla de xoc amb mesures per a la reactivació econòmica i la protecció social a Catalunya per tal de fer front a la crisi derivada dels efectes de la covid-19, i que comptarà amb l'ajuda d'analistes i experts aliens a l'executiu català. El Consell Executiu de la Generalitat es va reunir ahir de manera extraordinària per donar llum verda a aquesta comissió, que presidirà Quim Torra i que estarà integrada també pels titulars dels departaments d'Economia, Empresa, Territori i Sostenibilitat, Treball i Agricultura, així com per la consellera portaveu, Meritxell Budó.\nTorra creu que la proposta està concebuda com la tercera etapa dels plans d'impuls de la Generalitat per lluitar contra el coronavirus, després de l'atenció a l'emergència sanitària i a les necessitats de liquiditat de les empreses i els treballadors. «Ara és imprescindible quadrar que cap empresa tanqui i que els treballadors reprenguin la seva feina quan s'acabi la pandèmia», va destacar.\nL'executiu es vol obrir a escoltar tots els sectors, «tot el talent i tots els partits», en paraules de Torra. En la confecció del pla de xoc hi tindrà un paper rellevant un comitè tècnic, amb la presència dels consellers d'Economia, Pere Aragonès, i Empresa, Carme Chacón, que coordinarà les mesures que prenguin tots els departaments, ha d'establir les noves mesures d'estímul i establirà els criteris que les guiaran. L'anunci d'aquest pla de xoc, que inclourà mesures de caràcter econòmic i socials, arriba després que Torra anunciés la voluntat de reunir tot el talent de Catalunya per reconstruir el país.


Més de cent organitzacions demanen aturar les ampliacions del Prat i Barajas i tancar aeroports Més de cent organitzacions demanen aturar les ampliacions del Prat i Barajas i tancar aeroports – Tot Barcelona | Notícies i Informació d'actualitat a Barcelona\nJordi Ribalaygue 27/07/2021 7:41 pm\nUn total de 120 organitzacions socials, veïnals i ecologistes han reclamat aquest dimarts al Govern espanyol que aturi de forma “indefinida” qualsevol projecte d’ampliació dels aeroports del Prat i de Barajas. Els opositors al creixement dels aeròdroms de Barcelona i Madrid addueixen motius de protecció del medi ambient i de la salut i els jutgen “projectes especulatius en contra de l’interès general”. Per les mateixes raons, també insten l’Estat a procedir al “tancament d’aeroports ja deficitaris abans de la pandèmia” i “l’eliminació de vols en trajectes curts que tinguin alternativa ferroviària”.\nEntre els firmants del comunicat fet públic aquest dimarts, es troben Ecologistes en Acció, Greenpeace, Zeroport i la FAVB, i també s’hi han adherit la CUP i Barcelona en Comú. Zeroport s’ha preguntat a les xarxes socials si el suport del partit de l’alcaldessa Ada Colau al manifest implica un viratge de la formació respecte als plans per engrandir l’aeroport del Prat i connectar-lo amb l’AVE amb els aeròdroms de Girona i Reus. Els comuns han fet evident que s’oposen a perllongar la tercera pista del Prat, en contraposició amb els seus socis del PSC, que la defensen amb entusiasme.\nEl manifest considera que són “incompatibles” projectes d’ampliació de grans infraestructures aeroportuàries amb els compromisos climàtics per reduir els gasos d’efecte hivernacle. Han afegit que, de prosperar els plans per incrementar la capacitat dels aeroports, implicaria “importants impactes negatius sobre la biodiversitat i la salut” a causa d’un possible augment de les emissions contaminats, que en el cas del Prat calculen que creixerien un 33%. Els signats advoquen perquè “els gairebé 3.400 milions d’euros pressupostats per als projectes d’ampliació” es destinin a “modes de transport més utilitzats pel conjunt de la població”. En aquest sentit, esmenten el ferrocarril.\nLes organitzacions han explicat que s’han posicionat sobre les obres que s’estudien per a dos dels aeroports més grans de l’Estat per respondre a “la intensa campanya de pressió” que, segons opinen, el gestor aeroportuari Aena ha desplegat perquè s’aprovin unes ampliacions que no consideren justificades. Han considerat que els projectes afavoreixen els “mitjans més contaminants” i els situen “a l’extrem oposat al model” que creuen que cal “en el context d’emergència climàtica”.\nCom ja han expressat en manifestacions i actes públics, els opositors alerten que engrandir el Prat i Barajas danyaria ecosistemes i la fauna d’entorns immediats, com la llacuna de la Ricarda, al delta del Llobregat. Afegeixen que el transport aeri és “una important font de partícules” contaminants que podria comportar repercussions negatives per a la salut dels habitants de les immediacions dels aeroports.\nAeroport del Prat BComú CUP


Aquesta és la conclusió principal a la qual ha arribat un estudi dut a terme per bioenginyers de la Universitat de Califòrnia a San Diego (UCSD), Estats Units, i metges de la Universitat Nacional Autònoma de Mèxic (UNAM). Tal com ha declarat Marcos Intaglietta, de la UCSD, "En moltes ocasions, per perdre pes cal menjar menys, cosa que no resulta fàcil a la majoria de persones. Per aquesta raó, hem investigat com és d'efectiu menjar a poc a poc".\nDonar temps a la sensació de sacietat\nL'objectiu de l'estudi ha estat minimitzar la quantitat de menjar que els infants consumeixen abans que els seus estómacs avisin els cervells que estan tips. Aquest senyal tarda uns 15 minuts a aparèixer. Però, en la societat on vivim, molts àpats es consumeixen en menys temps.\nEls investigadors han supervisat durant un any els hàbits d'alimentació de 54 infants de 6 a 17 anys, tots de la ciutat de Durango. Els participants es van dividir en dos grups: els que menjaven lentament seguint les instruccions dels investigadors, anomenats grup compatible, i els que no ho feien, anomenats grup no conforme. Aquests dos grups es van comparar amb un grup de control. Els integrants del grup compatible van ser instruïts per mastegar cada mos durant 30 segons abans de fer el següent. Per fer-ho més senzill, a cadascun d'ells se'ls va donar un petit rellotge de sorra que es buidava en 30 segons. Aquesta manera de menjar donava temps perquè aparegués la sensació de sacietat que els indicava que ja havien menjat prou.\nEl pes dels estudiants del grup compatible va disminuir entre 2 i 5,7 % en sis mesos i de 3,4 a 4,8 % en un any. Pel contrari, el pes dels estudiants en el grup no conforme va augmentar un 4,4 a 5,8 % en sis mesos i de 8,3 a 12,6 % en un any. El pes del grup de control va augmentar en 6,5 a 8,2 % en un any.\nUn hàbit sa i senzill\nAquest és el primer assaig clínic controlat adreçat a provar l'eficàcia de menjar a poc a poc per detectar la sensació de sacietat i poder perdre pes. Segons Geert Schmid-Schonbein, coautor de l'estudi de l'Escola Jacobs de la UCSD, "A diferència de la majoria de les dietes, menjar lent té l'avantatge de ser sostenible a llarg termini, ja que no requereix canviar el menjar que es menja diàriament. No priva la persona dels menjars que més li agraden i es pot aplicar en qualsevol context cultural i ètnic". "El nostre mètode té com a objectiu prevenir que es recuperi pes. És senzill, barat i fàcil de seguir. A més, no necessita cap medicació", ha afegit el doctor Ruy Pérez Tamayo, del laboratori de recerca en medicina experimental a l'escola de medicina de la UNAM.\nUniversitat de Califòrnia a San Diego (UCSD)


Coneix els Serveis Educatius | Filmoteca de Catalunya\nEls Serveis Educatius de la Filmoteca de Catalunya tenen com a objectiu fonamental apropar el llenguatge audiovisual a joves i grans, donant a conèixer i posant en valor el patrimoni fílmic i cultural de la Filmoteca.\n935 565 195/ 198\nDesenvolupem projectes d’educació audiovisual per a diferents públics a través de programes com l’Aula de Cinema, Filmoteca per a les escoles, així com tallers, visites guiades, activitats sota demanda i formacions i materials específics per a docents. També publiquem materials de caràcter pedagògic per tractar el cinema a l’aula. Paral·lelament, col·laborem amb altres entitats, escoles, professionals i institucions que busquin potenciar l’esperit crític i la creativitat a través de la cultura cinematogràfica.\nAssessorament en treballs de recerca (Batxillerat)\nEl darrer 5 de maig es va celebrar a la Filmoteca, la sessió de Cinema i diàleg intergeneracional dedicada a conèixer la realitat del moviment LGTBIQ+ a Espanya durant la dictadura franquista fins a l’actualitat. En col·laboració amb la mostra FIRE!! i el Casal Lambda, l’alumnat va poder aprofundir en la lluita del col·lectiu a […]\nEl darrer 8 d’abril, un grup d’alumnes de 4rt de la ESO de l’escola La Salle Comtal que han col·laborat amb la Filmoteca des de principis d’any en el projecte Apadrina el teu equipament, van dinamitzar un taller i gimcana inspirada en la pel·lícula d’anime La Ponyo al penya-segat (Hayao Miyazaki, 2008). El projecte Apadrina el teu equipament, nascut l’any 2013, és una […]\nEn el marc del desè aniversari de la Filmoteca al barri del Raval, des dels Serveis Educatius també estem de celebració! 10 anys després, continuem treballant per acostar el patrimoni cinematogràfic divers a tothom, tot enfortint els vincles amb centres educatius, institucions i associacions del barri i de tot el territori. En aquesta ocasió, hem […]


Per un #carranquer i #cerverí 2016, ple d'aniversaris i celebracions!\nEscrita per Bloc Lo Carranquer - de desembre 31, 2015\nFeliç i cerverí any 2016! Si la memòria i les dades consultades no ens fallen, aquí teniu alguns fets ocorreguts a Cervera i rodalies en els darrers anys, que celebrarem (o que commemorarem, o que tan sols recordarem, o que mirarem d'oblidar, o ni això...) en aquest immediat any 2016. El llistat de fets podria haver estat un altre, però aquest és el que finalment ha sortit... Si voleu afegir algun fet més, sols cal que ens ho digueu. Així, el 201 6 , entre d'altres, farà... 990 anys del primer poblament de Cervera 605 anys de la primera documentació del Ball de Diables a Cervera 70 anys de l'establiment de l'Institut Francès a Cervera 65 anys de la coexistència de dos envelats per festa major: un al Casal i un a la Pèrgola 65 anys de la normalització del subministrament d'aigua als domicilis 60 anys de la compra pel Patronat de la Passió d'un orgue electrostàtic 60 anys de la recuperació del so de totes les campanes de l'es\nD'això se'n diu fer #neteja #carranquera!\nEscrita per Bloc Lo Carranquer - de desembre 30, 2015\nUna molt molt petita colla de carranquers s'han dedicat en cos i ànima els darrers dies a netejar i endreçar el "corral" de les bèsties, als baixos del nostre local. Quin canvi! A ells i elles la nostra felicitació i la nostra gratitud! Imatges de Jaume Marsol\nEstrena de LA TARASCA “TARTUGA” d’ONTINYENT, dissenyada i construïda per DolorsSans\nEscrita per Lo Carranquer - de desembre 30, 2015\nEl 7 de desembre de 2105 es va estrenar a Ontinyent (País Valencià) una Tarasca, dissenyada i construïda per Dolors Sans . L’acte va tenir lloc en el marc de les festes de la Immaculada d’Ontinyent. Després de la presentació es va fer un cercavila amb la Tarasca, l’àliga i els gegants i cabets d’Ontinyent. El compositor Àlex borrell ha creat una melodia per la Tarasca. La Tarasca és una figura d’imatgeria que sortia per Corpus i que es representa com un animal amb closca de tortuga i cap de lleó o humanoide i amb una cua d’escorpí. A Ontinyent hi ha documentada l’existència d’una Tarasca des del 1609 i rep el nom de “Tartuga” , que significa tortuga. La “Tartuga” que ha dissenyat i construït l’escultora vilafranquina Dolors Sans és una tortuga monstruosa, amb els elements de la closca imaginaris i exagerats per tal de convertir-la en el monstre que diuen les llegendes. Les punxes del llom de la peça són allargassades i fan un joc de contrast i de moviment\nEl Carnaval de EL BRUT I LA BRUTA de Torà 2016 ja té cartell · 29 i 30 de gener\nPer a més informació: http://brutibruta.com/\nInnocentada · El 2016 obrirà un nou espai gastronòmic a l'Ereta del Campanar de #Cervera\nEscrita per Xavi Miret - de desembre 28, 2015\nNOTICIA PUBLICADA AMB MOTIU DEL DIA DELS SANTS INNOCENTS. Els campaners de Cervera han presentat avui a l'Auditori de Sant Domènec, el que promet ser un nou punt d'atracció turística de la ciutat. Inspirat en projectes com Mayoral Espai d'Art de Verdú , arriba l' Espai Gastronòmic Colí de Maraya , un nou concepte gastronòmic on tots els caps de setmana de l'any maridaran els vitralls del s.XV amb una selecció de productes de la nostra ciutat. Restauradors de la comarca, acompanyats d'experts en història medieval oferiran degustacions gastronòmiques que es donaran les mans amb els preciosistes vitralls de l'esglèsia de Santa Maria. Segons declaracions dels campaners, per tal d'assumir els costos del manteniment del campanar fins ara s'encarregaven de l'obertura dels monuments de la ciutat, però el fred i el desgast d'haver d'assumir un gran volum de visitants setmana darrera setmana, va fer adonar a la junta de l'entit\nLes dades del #móncasteller del 2015 apunten a una estabilització després d'anys de creixement\nEscrita per Bloc Lo Carranquer - de desembre 28, 2015\nLes dades de la temporada 2015 apunten a una certa estabilització,almenys a nivell qualitatiu, després de diversos anys de gran creixement. Així, per primer cop en anys, la temporada no suposarà un salt important pel que fa al número absolut de castells aixecats o el número de diades respecte l'anterior. Tot i això, el creixement qualitatiu continua, i el 2015 ha estat, amb diferència, l'any amb més castells superiors al tres de nou amb folre. Així, a data d'avui, la Base de Dades Coordinadora - Jove de Tarragona inclou 12.240 construccions aixecades el 2015. Queden pendents de celebrar-se algunes actuacions (sobretot universitàries), així com, en la repassada final, també s'incorporaran resultats que en el seu moment no es van obteni. Per tant, el resultat final segurament se situarà prop del de l'any passat, que va ser de 12.520 construccions, i fins i tot podria superar-la. En tot cas, al marge que el resultat final estigui per sobre\nInnocentada · Noves pintades misterioses al passatge del carrer Sòria de #Cervera\nNOTICIA PUBLICADA AMB MOTIU DEL DIA DELS SANTS INNOCENTS. Malgrat els intents de la regidoria de Territori i Serveis Urbans de la Paeria de Cervera per fer desaparèixer la pintada apareguda fa unes setmanes al passatge del carrer Sòria de la nostra ciutat, una nova pintada, idèntica a l'anterior, ha aparegut aquest matí a la façana de les cases d'aquest cèntric indret (a la imatge). Fonts consultades de la regidoria han indicat que es tracta de la mateixa pintada, i que el tractament de neteja seguit per una empresa especialitzada, en lloc d'eliminar-la, ha fet que torni a sortir, fins i tot amb més força que en l'ocasió anterior. Malgrat la versió oficial, experts en ciències ocultes no descarten però que es pugui considerar com un fenomen paranormal, semblant al del Palacio de Linares de Madrid , en aquest cas relacionat amb l'esperit del general Ildefons Güell , que segons la llegenda passeja totes les nits pel centre de Cervera cridant en contra\nEscrita per Xavi Martí Pifarré - de desembre 27, 2015\nUnes imatges del partit de la selecció Catalana i Basca.\nAvancen els preparatius de l’homenatge a l’OBRA del CANÇONER POPULAR de CATALUNYA\nEscrita per Bloc Lo Carranquer - de desembre 26, 2015\nEl dissabte 27 de febrer, a l’Auditori de Barcelona, diverses corals dels Països Catalans homenatjaran la tasca de la gent que va recollir l’immens llegat de l’Obra del Cançoner Popular de Catalunya. Al recital, organitzat per la Federació Catalana d’Entitats Corals (FCEC), actuaran corals del País Valencià, de la Catalunya Nord, les Illes i de diverses comarques del Principat. Extret de http://universpatxot.diba.cat/ca/article/avancen-els-preparatius-lhomenatge-lobra-del-canconer-popular-catalunya\nEscrita per Lo Carranquer - de desembre 25, 2015\nEl passat diumenge dia vint al migdia, el Paranimf de la Universitat de Cervera va acollir el tradicional concert de Nadal de l'Agrupació Coral de Cervera, en el qual enguany va tenir un lloc destacat la cloenda dels actes de celebració del 45è aniversari de la Coral Infantil Nova Cervera, que per a l’ocasió, tal i com ja és habitual en aquestes dates, va estar acompanyada de la Coral Lacetània i la Coral Ginesta. Ambdues corals van ser les encarregades amb les seves nadales d'iniciar el concert, que va donar pas a tots els grups de la Coral Infantil, els quals també van aprofitar per estrenar el nou uniforme, compost per camisetes de diferents colors amb el logotip de l'entitat, tot renovant les antigues armilles verdes que s'havien lluït en les darreres dècades. Va destacar de forma especial la presència en el concert de la fundadora de l'entitat, la Sra. Pilar Costafreda, que actualment ja té vuitanta-nou anys d'edat, que a\nEntrevista a la revista 'Segarra' a MAX TURULL, president del Centre d'Estudis Segarrencs\nEscrita per Bloc Lo Carranquer - de desembre 25, 2015\nLa revista Segarra inclou en les primeres pàgines del seu darrer número (229, desembre 2015) una interessant entrevista a Max Turull Rubinat, cofundador i primer President del Centre d'Estudis Segarrencs.\nBenvinguda al CENTRE d'ESTUDIS SEGARRENCS #CESeg\nEscrita per Bloc Lo Carranquer - de desembre 24, 2015\nEl dissabte 12 de desembre naixia, en una trobada celebrada a Sant Guim de Freixenet, el nou Centre d'Estudis Segarrencs . Es constituïen en socis fundadors una trentena de persones de diferents indrets de la Segarra: Sant Guim, Sanaüja, Guissona, Estaràs, Maldà, Mont-roig, la Tallada, Sendomí, Freixenet, Vergós, Sedó i Cervera. I a dia d'avui una vintena més de persones ja han manifestat la seva voluntat de pertànyer-hi. A l'assemblea constitutiva quedava clar que el Centre d'Estudis Segarrencs naixia amb la voluntat de potenciar i divulgar els estudis sobre tots els àmbits culturals possibles en l'àmbit territorial de la Segarra històrica: història, art, arquitectura, natura, paisatge, geografia, agronomia, ecologia, paleontologia, cultura popular, etnografia, folklore, música, ciència, tècnica, fotografia, audiovisual, gastronomia, lingüística, onomàstica i totes les altres ciències i arts possibles. Els estatuts aprovats de la nova associació indiquen\nEscrita per Lo Carranquer - de desembre 24, 2015\nEl Pessebre Vivent de Sant Guim de la Plana estrenarà la temporada aquest proper dissabte 26 de desembre de 2015, dia de Sant Esteve, a 2/4 de 7 de la tarda. Un dels fets que estem més satisfets és que podem tornar a fer pessebre i, aquesta realitat dóna empenta als organitzadors, figures i a les noves generacions de joves del poble, any darrera any, el missatge és que el Pessebre és molt important per Sant Guim de la Plana, tant a nivell associatiu de la seva gent, com per la seva arquitectura i estètica del nucli antic medieval, gràcies al Pessebre el poble és com és avui dia. El Pessebre de Sant Guim de La Plana des de fa 33 anys que continua amb la seva tasca de recerca rigorosa en els oficis perduts, que ja han desaparegut en la memòria de molts dels nostres avis. Recuperar aquesta memòria és l’essència de la nostra cultura popular a Catalunya, la nostra manera de fer, de viure, de treballar i de ser de la nostra gent. El visitant hi podrà veure un total de 32 esce\n23 de DESEMBRE. 'Calendari tradicional de les comarques de Lleida', de Joan Bellmunt i Figueras\nEscrita per Lo Carranquer - de desembre 23, 2015\nAixí mateix trobem representacions teatrals dels Pastorets en diversos indrets, i que es representen diversos dies, entre els quals Bellpuig, Lleida, Tàrrega, Cervera , Mollerussa, Balaguer, les Borges Blanques i Tremp, mentre que a Vielha té lloc l'escenificació de la tradició nadalenca aranesa. Joan Bellmunt i Figueras 'Calendari tradicional de les comarques de Lleida' Pagès editors, 2002\nEscrita per Bloc Lo Carranquer - de desembre 21, 2015\nLa nit de Nadal, Mallorca celebra les Matines, les misses que commemoren el naixement de Jesús i, durant les quals, té lloc l’emotiu Cant de la Sibil·la , un drama litúrgic medieval nadalenc d’origen incert en què es profetitza la fi de món i la segona vinguda de Jesucrist per jutjar els fills de Déu. El Cant de la Sibil·la s’havia escenificat arreu d’Europa durant l’Edat Mitjana, fins que el Concili de Trento (1545-1563) va bandejar de la missa les músiques i accions no purament religioses, així com també les representacions i els drames. Es considera que el fort arrelament popular que tenia el cant, juntament amb la insularitat mallorquina, va propiciar que els designis vaticans no s’acabessin d’acomplir. El 1568 va ser prohibida, però el bisbe valencià Joan Vic i Manrique ja la va tornar a autoritzar al cap de tres anys. El 1666, el bisbe Pedro Fernández Manrique va tornar a interrompre el cant sibil·ler, a causa dels abusos interpretatius que se’n feien, però les pressions f\n50 NADALES FOLK @Enderrock\nSi esteu cansats d'anuncis televisius i incitacions musicals al consum, podeu celebrar el Nadal escoltant la llista de 50 nadales folk proposada ara fa un any per Sons de la Mediterrània , i triada entre l'immens repertori nadalenc dels Països Catalans i de més enllà. Pep Gimeno Botifarra , “Nadala de Lloc Nou d’en Fenollet” Marina Rossell , “El petit vailet” Urbàlia Rurana i Maurizio Martinotti , “Done’m asguilando” Uc , “Goigs de Nadal” Música Nostra , "Nadala menorquina" Landry el Rumbero , “Ja ha arribat la Nit de Nadal” Los Amaya , “Rin rin” Quico el Célio, el Noi i el Mut de Ferreries , “La Mare de Déu” Música Nostra , “Cançonetes de ximbomba” Mesclat , “Nadala ingrata” Dàmaris Gelabert , “M’agrada el Nadal” El Petit de Cal Eril i Anímic , “Cagatió” Dijous Paella , “A cal fuster hi ha novetat” Paco Muñoz , “L’olla de Nadal” León Gieco , “La navidad de Luís” Música Nostra , “Cançonetes de ximbomba” Lluís Miquel i Al T\n'ROSA DE BETLEM', els #Pastorets de #RamonTurull · 26des i 3gen #Cervera\nEscrita per Bloc Lo Carranquer - de desembre 20, 2015\nAlea Teatre porta a escena 'EL CONTE DE NADAL' · 25des i 2gen #Cervera\nEscrita per Bloc Lo Carranquer - de desembre 18, 2015\nEscrita per Carles Sala Tamarit - de desembre 17, 2015\nAviat farem cap a Nadal, i ja posant-nos en situació, hem volgut recuperar pel bloc el dossier de la revista 'Segarra' núm. 169 (desembre 2010), dedicat a les tradicionals representacions que es duen a terme a Cervera a l'escola Jaume Balmes des de l'any 1983 dels populars pastorets 'Rosa de Betlem' del cerverí Ramon Turull , document que fou elaborat per la comissió de teatre del mateix centre. "Rellegint les actes dels claustres de professors, hom s'adona que el gust pel teatre, potser seguint la tradició cerverina, sempre ha estat present a la nostra escola. En les activitats de les diferents festes, sempre s'hi troba una petita escenificació feta per alumnes i dirigida a la resta de l'alumnat. Aquestes representacions es feien al menjador del centre i per dur-les a terme es muntava un escenari amb taules. En algunes actes es reflecteix l'enrenou que suposava aquest moviment de mobles. Així doncs, no és d'estranyar que al\nEscrita per Lo Carranquer - de desembre 15, 2015\nAquest proper diumenge dia 20 de desembre a les 12 del migdia, el Paranimf de la Universitat de Cervera acollirà el Concert de Nadal de l’Agrupació Coral de Cervera. Com ja és habitual, hi participaran les tres formacions actuals de l’Agrupació (la Coral Infantil Nova Cervera, la Coral Ginesta i la Coral Lacetània), tant de forma individual amb el seu propi repertori, com també conjuntament, a través del cant comú final escollit per a l’ocasió. En el decurs del concert no hi faltaran les nadales més tradicionals, així com també d’altres de més recent creació. Enguany però, hi tindrà un paper destacat la Coral Infantil Nova Cervera, ja que aquest concert també comptarà amb els actes de clausura del 45è aniversari de l’entitat, per la qual cosa es retrà homenatge a algunes persones que van dirigir i impulsar l’entitat en els seus inicis i que han tingut un paper rellevant dins de la mateixa. Aprofitem l’ocasió per convidar a tothom a acompanyar-nos en aquesta activ\nEscrita per Bloc Lo Carranquer - de desembre 15, 2015\nAl·ludeix a la llargada del dia. Aquest proverbi sembla equívoc, car significa que el dia s’allarga un pas de puça , i encara s'escurça. Aquest proverbi és de creació anterior a la reforma gregoriana del calendari . Al calendari julià , Santa Llúcia s'esqueia el dia 23, o sia després de Sant Tomàs, dia 21, que és el dia més curt de l'any i, per tant, quan ja s'allarga. En l'ordenació del calendari, manada per Juli Cèsar , hom no va tenir en compte la quantitat de temps de cinc hores, trenta minuts i quaranta segons de més dels tres-cents seixanta-cinc dies. Aquesta petita quantitat menyspreada, a força d'anys, hauria arribat a fer un còmput prou important per a alterar la situació de les estacions dintre de l'any; de manera que per Sant Joan hauria fet els dies curts i el temps hivernal, i al contrari per Nadal. En temps del papa Gregori XIII fou decidit de corregir l'error sofert per Juli Cèsar, i l'any 1582 aquell publicà una but\nEscrita per Bloc Lo Carranquer - de desembre 14, 2015\nEls anys 50 i principis dels 60, a les zones de la Catalunya interior imperava el silenci que, imposat pel pes de la Guerra Civil, havia dividit fratricidament la societat. En conseqüència, els recels i la por, acompanyats de la duresa i la misèria de l'entorn, van forjar el caràcter de diverses generacions. Recorrent tota la zona de la Vall del Corb, i amb Lluís Foix, es fa un retrat d'un temps i un lloc concret, d'un entorn de secà auster que obligava, per exemple, a portar de casa el tronquet de llenya per a l'estufa de l'escola. Impossible que tot plegat no marqui caràcter. I els testimonis d'aquesta zona es contraposen a un repertori de persones d'altres indrets de l'interior de Catalunya, per veure si hi ha coincidència o no de conceptes i records, i si es pot parlar d'una història comuna de totes les comarques rurals de Catalunya. Aquest és un treball que mostra el paisatge humà i natural d'una Catalunya que tenia i enca\nArriba 'ESTRAPERLO. Estratègies de supervivència?', de Miquel Pont Farré i M. Teresa Pont Pedrós · @SomSegarra\nEscrita per Carles Sala Tamarit - de desembre 13, 2015\nEl divendres 18 a les 8 del vespre es presenta a la cafeteria Tastalletres de Cervera el llibre "ESTRAPERLO. Estratègies de supervivència?" , de Miquel Pont Farré i M. Teresa Pont Pedrós. L'historiador Max Turull presentarà l'acte i també comptarem amb la presència de l'editor Jordi Suades.